สอบถามค่ะ พอดีเป็นช็อกโกแลตซีสต์ค่ะ ผ่าตัดมดลูกมาหลายปีแล้ว แต่ยังต้องฉีดยากดทุกๆ3เดือนค่ะ อยากทานอาหารเสริมประเภทโปรตีนที่มีส่วนผสมของถั่วเหลือง อยากทราบว่าจะสามารถทานได้รึป่าวคะ
สวัสดีค่ะ ช็อกโกแลตซีสต์เป็นภาวะที่ถุงน้ำในรังไข่ที่เกิดจากเซลล์เยื่อบุมดลูกเจริญผิดที่ เมื่อถึงเวลาเป็นประจำเดือนจะทำให้มีเลือดสะสมและตกค้างก่อตัวเป็นซีสต์ อาการอาจมาด้วย ปวดบริเวณอุ้งเชิงกรานเรื้อรัง โดยจะรุนแรงมากขึ้นในช่วงมีรอบเดือน ปวดประจำเดือนมาก หรือมีเลือดออกกะปริบกะปรอยทางช่องคลอดได้โดยการรักษาภาวะช็อกโกแลตซีสต์นั้นจะมีทั้งการใช้ยาแก้ปวดที่ไม่ใช่สเตียรอยด์ ยาฮอร์โมนเพศหญิง เช่นกินหรือฉีดยาคุมกำเนิดต่อเนื่องภายใต้การดูแลของแพทย์ โดยตัวยาจะช่วยชะลอการเจริญเติบโตของเซลล์ให้ช้าลงและป้องกันการฝังตัวใหม่ของเซลล์เยื่อบุมดลูก ผู้ป่วยอาจต้องใช้ยาเป็นระยะเวลาประมาณ 3-6 เดือนตามแต่ละบุคคลในระหว่างนี้สามารถรับประทานอาหารทุกประเภทได้ตามปกติ ไม่ได้มีข้อห้าม เน้นการรับประทานอาหารให้ครบ 5 หมู่ และสุกสะอาดค่ะ